stanford-oval/wikipedia huggingface dataset:
Dorothy Coburn

| Dorothy Coburn |
| --- | --- |

Henkilötiedot
Syntynyt: 8. kesäkuuta 1905
Kuollut: 15. toukokuuta 1978 (72 vuotta)
Ammatti:  näyttelijä
Aiheesta muualla
IMDb 
Elonet
AllMovie
Svensk Filmdatabas
Dorothy Coburn (8. kesäkuuta 1905 – 15. toukokuuta 1978) oli yhdysvaltalainen näyttelijätär, joka muistetaan parhaiten muutamista rooleistaan varhaisissa Ohukainen ja Paksukainen -elokuvissa.
Dorothy Coburn oli Dorothy Grangerin tavoin viehättävä nuori näyttelijätär, joka sopi rooleissaan täydelliseksi vastapainoksi kaksikollekenen mukaan?. Hän ehti 10-vuotisen elokuvauransa aikana esiintymään muun muassa kaksikon filmeissä The Battle of the Century (1927), Loppusilaus (1928) sekä Keitosta pähkinöihin (1928). Coburn nähtiin myös muissa rooleissa, kuitenkin etupäässä Hal Roachin komedioissa. Coburn oli yhdessä Mae Buschin ja Anita Garvinin kanssa tunnetuimpia naisnäyttelijöitä Laurelin ja Hardyn elokuvissa.
Yksityiselämä

Coburn oli naimisissa kaksi kertaa, ja menehtyi keuhkoahtaumatautiin vuonna 1978.
Valikoitu filmografia

| Vuosi | Elokuva | Rooli |
| --- | --- | --- |
| 1927 | The Battle of the Century |  |
| 1928 | Keitosta pähkinöihin |  |
Destiny’s Child World Tour

| Destiny's Child World Tour Destiny’s Child |
| --- | --- | --- |

Livealbumin tiedot
 Äänitetty : 2003 Rotterdam, Alankomaat
 Julkaistu: 8. heinäkuuta 2003   2. kesäkuuta 2004
 Tuottaja(t): John Van Dijk • Mathew Knowles • Kim Burse
 Tyylilaji: rhythm and blues, soul, hip hop, funk
 Kesto: 85.00
 Levy-yhtiö: Columbia
Destiny’s Childin muut julkaisut
| This Is the Remix 2002 | Destiny's Child World Tour 2003 | Destiny Fulfilled 2004 |
Destiny’s Child World Tour on Destiny’s Childin musiikki-DVD, joka julkaistiin vuonna 2003.
Kappaleet

Program Start – 1.48
Independent Women Part I – 3.31
No, No, No Part 2 – 2.43
Bug a Boo – 2.30
Bills, Bills, Bills – 3.30
Get on the Bus – 3.23
Nasty Girl – 3.10
Emotion – 4.01
O-o-h Child – 2.26
Heart to Yours – 4.04
Dangerously in Love – 6.21
Gospel Medley – 3.51
Bootylicious – 3.16
Say My Name – 4.16
Work It Out – 3.34
Proud Mary – 1.26
Jumpin', Jumpin' / Band Break – 7.45
Survivor – 4.01
Happy Face – 5.13
Feelin' You (Part II) – 4.04 (Solange Knowles)
Stole – 4.18 (Kelly Rowland)
Heard a Word – 3.43 (Michelle Williams)
Diskografia
Dead (albumi)

| Dead Obituary |
| --- | --- | --- |

Livealbumin tiedot
 Äänitetty : 10. syyskuuta 1997
 Julkaistu: 21. huhtikuuta 1998
 Tuottaja(t): Jaime Locke & Obituary
 Tyylilaji: death metal
 Kesto: 62.47
 Levy-yhtiö: Roadrunner Records
Obituaryn muut julkaisut
| Back from the Dead 1997 | Dead 1998 | Anthology 2001 |
Dead on amerikkalaisen death metal -yhtye Obituaryn livealbumi. Albumin nimi on koominen viittaus siihen että levy on livealbumi.
Kappaleet

Download – 3.00 (säv. Obituary)
Chopped in Half – 0.46 (säv. Trevor Peres/Donald Tardy/John Tardy)
Turned inside Out – 5.03 (säv. Peres/D. Tardy/J. Tardy)
Threatening Skies – 2.27 (säv. Obituary)
By the Light – 3.01 (säv. Obituary)
Dying – 4.36 (säv. Obituary/Peres)
Cause of Death – 5.43 (säv. Peres/J. Tardy/Allen West)
I'm in Pain – 4.54 (säv. Peres/D. Tardy/J. Tardy)
Rewind – 4.03 (säv. Klavinger)
'Til Death – 4.25 (säv. Obituary/J. Tardy)
Kill for Me – 2.34 (säv. Obituary)
Don't Care – 3.09 (säv. Obituary)
Platonic Disease – 4.04 (säv. Obituary)
Back from the Dead – 5.55 (säv. Obituary)
Final Thoughts – 4.01 (säv. Obituary)
Slowly We Rot – 5.06 (säv. Obituary/J. Tardy)
Aiheesta muualla

Dead (albumi) Discogsissa. (englanniksi)
Albumi Dead (albumi) Encyclopaedia Metallum -sivustolla (englanniksi)
Obituary
| --- | --- |
Studioalbumit:  Slowly We Rot • Cause of Death • The End Complete • World Demise • Back from the Dead • Frozen in Time • Xecutioner’s Return • Darkest Day • Inked in Blood • Obituary • Dying of Everything
EP:t:  Don’t Care • Left to Die
Kokoelmat:  Anthology • The Best of Obituary
Livealbumit:  Dead
DVD:t:  Frozen Alive • Live Xecution in Bad Berka 2008
Katso myös:  Death • Deicide • Six Feet Under • Andrew W.K.
Butyyni

Butyynin rakennekaava
Butyyni on alkyyni, joten sen hiiliatomien välissä on yksi kolmoissidos. Sen molekyylikaava on C4H6. Butyynillä on seuraavat isomeeriset muodot:
1-butyyni, jonka rakennekaava on CH≡C-CH2-CH3
2-butyyni, jonka rakennekaava on CH3-C≡C-CH3.
Yksinkertaisimmat hiilivedyt
Dead End (yhtye)

| Dead End> Tiedot |
| --- | --- |
Toiminnassa:  1984–1990, 2009– 
Laulukieli:  japani, englanti
Jäsenet:  Morrie, Crazy Cool Joe, You
Entiset jäsenet:  Takahiro, Tano, Minato
Levy-yhtiö:  Night Gallery, Victor, BMG Japan, Danger Crue, Motorod, Metal Blade (NA)
Aiheesta muualla
Kotisivut
Infobox OKNimi-testi OK: 
Dead End on japanilainen heavy metal/hard rock -yhtye, joka perustettiin Tokiossa vuonna 1984. Se oli yksi muutamista yhtyeistä, jotka esiintyivät kansainvälisesti Yhdysvalloissa 1980-luvulla. Alun perin Dead End lopetti toimintansa vuonna 1990, mutta yhtye yhdistyi uudelleen vuonna 2009 liki kahden vuosikymmenen jälkeen.
Yhtye saavutti kotimaassaan vain rajallista menestystä.
Albumit

Dead Line (1986)
Ghost of Romance (1987)
Shámbara (1988)
Zero (1989)
Metamorphosis (2009)
Dream Demon Analyzer (2012)
Aiheesta muualla

Dead End (yhtye) Discogsissa. (englanniksi)
Dead End (yhtye) Encyclopaedia Metallumissa (englanniksi)
Bob Goodlatte

Bob Goodlatte
Robert William "Bob" Goodlatte (s. 22. syyskuuta 1952 Holyoke, Massachusetts) on yhdysvaltalainen republikaanisen puolueen poliitikko.
Goodlatte valmistui vuonna 1977 oikeustieteen tohtoriksi Washington and Lee Universitysta, Lexingtonista. Hän työskenteli yksityisellä sektorilla juristina. Vuosina 1977–1979 hän kuului Yhdysvaltain edustajainhuoneen jäsenen M. Caldwell Butlerin henkilökuntaan. Tammikuussa 1993 Goodlatte aloitti ensimmäisen oman kautensa Virginian edustajana edustajainhuoneessa, jonka jäsenenä istui tammikuuhun 2019. Vuonna 2009 edustajainhuone nimitti hänet yhdeksi tuomari Samuel B. Kentin virkasyytteen käsittelijöistä. Goodlatte toimi 108. ja 109. Yhdysvaltain kongresseissa maatalouskomitean ja 113.–115. kongresseissa oikeuskomitean puhemiehenä. Vuonna 2018 hän ei asettunut enää ehdolle 116. kongressin valinnoissa.
Dismal Euphoria

| Dismal Euphoria Denigrate |
| --- | --- | --- |

Studioalbumin tiedot
 Julkaistu: 28. huhtikuuta 2003
 Tyylilaji: goottimetalli
 Kesto: 48.51
 Levy-yhtiö: Warner Music Finland
Listasijoitukset
  Suomen virallinen lista: 33.
Denigraten muut julkaisut
|   | Dismal Euphoria 2003 | Hollowpoint 2015 |
Singlet albumilta Dismal Euphoria
 ”Guardian of the Bitter Sea” Julkaistu: 2002  ”Everything Counts” Julkaistu: 2003
Dismal Euphoria on Denigraten esikoisalbumi. Se julkaistiin 28. huhtikuuta 2003 levymerkillä Warner Music Finland.
Albumi debytoi Suomen virallisen listan sijalla 33.
Kappaleet

Introducing Dismal Euphoria – 0.33
The Romance – 5.10
Forgiveness – 4.47
Exit the Lake Suicide – 4.09
Dreaming – 5.30
Despair of Tomorrow – 5.59
Kiss, Wound, Gone – 4.38
Guardian (of the Bitter Sea) – 5.05
Bleed – 4.49
Everything Counts – 3.35
Tonight – 4.27
Kokoonpano

Micko Hell – laulu
Seppo Nummela – kitara
Ari Manninen – kitara
Pekka Pyrhönen – basso
Tim Toivanen – rummut
Arvostelut

Imperiumi.net:
Soundi:
Aiheesta muualla

Dismal Euphoria Discogsissa. (englanniksi)
Albumi Dismal Euphoria Encyclopaedia Metallum -sivustolla (englanniksi)
Crankcase

| Crankcase |
| --- | --- |
Ensiesiintyminen:  The Transformers (1988)
Henkilötiedot
Koko nimi:  Crankcase
Ryhmäsidokset:  Decepticonit, Triggerconit, Dreadit
Sukupuoli:  Mies
Muuntautumismuodot:  Jeep Wrangler Chevrolet Suburban
Crankcase on Hasbron luoma Transformers-universumissa esiintyvä Decepticon, joka esiintyi ensimmäistä kertaa Marvelin The Transformers-sarjakuvassa vuonna 1988.
The Transformers

Alkuperäisessä Transformersissa Crankcase on yksi kolmesta Triggerconista Windsweeperin ja Ruckusin ohella ja he palvelivat Mega-Pretender Thunderwingiä.
Elokuvasarja > Transformers (2007)

Crankcase julkaistiin vuoden 2007 Transformers-elokuvan lelusarjaan uudelleenväritettynä version Transformers: Cybertronin Red Alertista.
Elokuvasarja > Transformers: Kuun pimeä puoli

Elokuvassa Transformers: Kuun pimeä puoli Crankcase esitetään Dreadeiksi kutsutun Decepticonryhmän johtajana. Romaani- ja sarjakuvaversioissa hän oli piiloutunut Kuuhun alaistensa, Hatchetin ja Crowbarin, kanssa. Kun Optimus Prime ja Ratchet saapuivat kuuhun tutkimaan Arkkia ja noutamaan Sentinel Primea, Dreadit havahtuivat ja salaa piiloutuivat Autobottien alukseen ja pääsivät maahan.
Elokuvaversiossa heidät nähtiin ainoastaan jahtaamassa Autobotteja valtatiellä heidän viedessä Sentineliä NESTin tukikohtaan ja taistelun aikana Dino ja Bumblebee tappoivat Hatchetin. Crankcase ja Crowbar selviytyvät ja myöhemmin taistelussa Ironhidea ja Sideswipea vastaan Ironhide tappaa Crowbarin ampumalla tätä päähän, lävistää Crankcasen tämän omalla keihäällä. Ironhide paiskaa lopuksi Crankcasen kohti autokauppaa, jonka räjähdys tappaa tämän.
Crankcase muuntautuu Chevrolet Suburban -hälytysajoneuvoksi.
Elokuvasarja > Transformers: Viimeinen ritari

Elokuvassa Transformers: Viimeinen ritari esiintyy Decpticon nimeltä Berserker, jolla on lähes identtinen ulkomuoto Crankcasen kanssa. Lisäksi elokuvassa esiintyy myös Decepticon nimeltä Dreadbot, joka muistuttaa muuten Crowbaria, mutta muuntautuu ruosteiseksi vihreäksi Volkswagen Transporter T2 -pakettiautoksi. Megatron lupasi Transformer Reaction Forcen sotilaille tappavansa Autobotit, jos saisi avukseen muutaman vankeudesta vapautetun Decepticonin. Dreadbot päästetään vapaaksi, mutta arvaattoman luonteensa vuoksi Berserker pysyy vangittuna. Dreadbot itse joutuu Cade Yeagerin ja Autobottien kimppuun tehdyn hyökkäyksen aikana Grimlockin syömäksi.
Dreadbot ei puhu, eikä Berserkerin ääninäyttelijää ole kreditoitu.
Aiheesta muualla

Lisätietoa Crankcasesta TFWIKI.Netissä, Transformers-aiheisesta wikiassa
Dominic Antonelli

| Dominic A>  Antonelli |
| --- | --- |

Henkilötiedot
Syntynyt: 23. elokuuta 1967 (ikä 57) Detroit, Michigan, USA
Kansalaisuus:   yhdysvaltalainen
Ammatti:  koelentäjä
Ura
Tyyppi:  NASAn astronautti
Tila:  aktiivinen
Sotilasarvo:  kommodori (captain), USN
Valittu avaruuslentäjäksi:  2000
Lennot

:  STS-119
 
:  STS-132
 
Dominic Anthony "Tony" Antonelli (s. 23. elokuuta 1967 Detroit, Michigan) on yhdysvaltalainen NASAn astronautti. Hän on osallistunut sukkulalennoille STS-119 ja STS-132.
Antonelli syntyi Detroitissa, Michiganissa, mutta kasvoi Indianassa ja Pohjois-Carolinassa. Hän on naimisissa ja hänellä on kaksi lasta.
Koulutus

Douglas Byrd High School, Fayetteville, Pohjois-Carolina;
alempi korkeakoulututkinto (B.S.) ilmailu- ja avaruusteknologiassa (Aeronautics & Astronautics), Massachusetts Institute of Technology
ylempi korkeakoulututkinto (M.S.)  ilmailu- ja avaruusteknologiassa, University of Washington
Sotilasura

Antonelli palveli Yhdysvaltain laivastossa lentäjänä ja laskeutumisupseerina lentotukialus USS Nimitzillä. Hän lensi F/A-18C Horneteilla. Antonellilla on yli 3 200 lentotuntia 41 erilaisella lentokoneella ja hän on suorittanut 273 laskeutumista lentotukialukselle. Hän on valmistunut Yhdysvaltain ilmavoimien koelentokoulusta (laivaston vaihto-oppilaana).
Ura NASAssa

Antonelli valittiin NASAn astronauttikoulutukseen heinäkuussa 2000. Antonelli palveli erilaisissa teknisissä tehtävissä ennen avaruuslentoaan. Hän toimi pilottina 16. maaliskuuta 2009 laukaistulla avaruussukkulalennolla STS-119.. Lento kuljetti viimeisen parin aurinkopaneeleita ja runko-osan Kansainväliselle avaruusasemalle (ISS). Hän vietti lennolla 12 päivää avaruudessa. Hän toimi pilottina 14. toukokuuta 2010 laukaistulla sukkulalennolla STS-132.
Aiheesta muualla

Kuvia tai muita tiedostoja aiheesta Dominic Antonelli Wikimedia Commonsissa
NASAn elämäkerta
Spacefacts.de:n elämäkerta
Lentoa STS-132 edeltävä haastattelu (Arkistoitu – Internet Archive) (23.4.2010) (englanniksi)
Lentoa STS-119 edeltävä haastattelu (Arkistoitu – Internet Archive) (5.1.2009) (englanniksi)
Dislokaatio

Dislokaatiot ovat kiteisissä aineissa esiintyviä viivamaisia tai nauhamaisia kidevirheitä ja niitä syntyy mm. jähmettymisen yhteydessä, plastisessa deformaatiossa, tai säteilytettäessä metallia. Viivamaisuus tarkoittaa sitä, että dislokaation koko poikkeaa atomikokoluokasta vain yhdessä paikkaulottuvuudessa.
Dislokaatioiden määrä metalleissa on huomattavan suuri. Jopa aineessa joka on valmistettu hitaasti jäähdyttämällä dislokaatioita esiintyy noin tuhat neliömillimetrillä. Suuren jännityksen vaikutuksesta dislokaatioiden tiheys voi olla jopa miljardi dislokaatiota neliömillimetrillä.
Kiteisissä aineissa dislokaatioiden liike on tärkein plastista deformaatiota aiheuttava tekijä. Esimerkiksi raudan ja kuparin helppo muokattavuus perustuu siihen, että dislokaatioiden liike näissä materiaaleissa on helppoa, kun taas teräksen lujuus johtuu siitä, että dislokaatioiden liike on rajoitettua.
Dislokaatioiden rakenne

Dislokaatio voidaan luokitella särmätyyppiseksi, ruuvityyppiseksi, tai näiden kahden välimuodoksi. Yleisesti dislokaatio on välimuototyyppinen, mutta särmätyyppisen ja ruuvityyppisen dislokaation rakenne voidaan helposti ymmärtää tarkastelemalla kidemäisen aineen atomien järjestäytymistä kidehilaan atomitasoiksi, kuten kuvassa 1 on esitetty. Käyttäen atomitasojen kuvauksena viivoja, täydellinen kidehila voidaan esittää näiden viivojen muodostamana ruudukkona kuten kuvassa 2 vasemmalla ylhäällä ja vasemmalla alhaalla on esitetty. Dislokaation aiheuttamaa poikkeamaa täydellisestä kiderakenteesta kuvaava suure on Burgersin vektori b.
Särmädislokaatiossa kidehilaan on muodostunut ylimääräinen atomitason puolikas, kuten kuvassa 2 ylhäällä oikealla on esitetty. Tarkasteltaessa rakennetta tietystä suunnasta nähdään, että kyseessä on viivamainen virhe. Särmädislokaatiota kuvaamaan käytetään usein kuvassa näkyvää symbolia.
Ruuvityyppinen dislokaatio voidaan käsittää atomitasojen "vääntymisenä" toistensa suhteen, kuten kuvassa 2 alhaalla oikealla on esitetty.
Dislokaation liike ja plastinen deformaatio

1900-luvun alkupuolella dislokaation käsitteen avulla pystyttiin selittämään kokeelliset havainnot, joiden mukaan makroskooppisen kappaleen plastinen deformaatio tapahtuu huomattavasti ns. teoreettista leikkausjännitystä matalamman jännityksen vaikutuksesta. Tämä johtuu siitä, että dislokaation liikkuessa aineessa, kaikkien atomitasolla olevien kiteen atomien ei tarvitse liikahtaa kerralla jotta deformaatio tapahtuu. Riittää, että vain dislokaation lähellä olevat atomit liikkuvat.
Dislokaatio liikkuu helpoimmin ns. liukutasoa pitkin kun materiaaliin kohdistuu leikkausjännitys. Tällaista liikettä kutsutaan dislokaation liu'uksi.
Dislokaation liikettä materiaalin ollessa leikkausjännityksessä voidaan särmätyyppisen dislokaation tapauksessa havainnollistaa kuvan 3 osoittamalla tavalla.
Dislokaation liike liukutasolla tapahtuu sen vieressä olevien atomien liikkuessa Burgersin vektorin verran liukutasolla. Burgersin vektori siis kuvaa myös dislokaation liikkeen aiheuttaman plastisen deformaation suuruutta. Makroskooppisen kappaleen kokonaisvaltainen plastinen deformaatio koostuu kaikkien yksittäisten dislokaatioiden liikkeestä.
Jos dislokaatioon diffusoituu välisija atomeja tai tyhjiä hilapaikkoja, dislokaatioviivan osat voivat siirtyä myös liukutasoon nähden kohtisuoraan suuntaan. Diffuusion vaikutus ei kuitenkaan ole suuri matalammissa lämpötiloissa.
Dislokaatiolähteet

Jännityksen vaikutuksesta dislokaatioiden määrä materiaalissa voi kasvaa huomattavasti. Dislokaatioiden määrä voi kasvaa mm. raerajojen, pinnan tai ns. Frank-Read tyyppisen lähteen vaikutuksesta. Raerajoilla olevat kidevirheet tuottavat dislokaatioita, jotka jännityksen vaikutuksesta liikkuvat kiteessä. Vastaavasti pinnalla olevat epätäydellisyydet voivat kohottaa jännitystä, jolloin dislokaatioita muodostuu näissä paikoissa. Frank-Read lähde aktivoituu kun dislokaation liike liukutasolla on osittain estynyt yhdessä tai useammassa pistemäisessä paikassa. Esimerkiksi jos dislokaation liike on estynyt kahdessa paikassa, dislokaatio laajenee näiden pisteiden välistä kulkevasta viivasta joka suuntaan muodostaen toistuvasti ympyrän kuvan 4 osoittamalla tavalla, jolloin yksi dislokaatioviiva monistuu tuottaen useita dislokaatioita.
Aiheesta muualla

Kuvia tai muita tiedostoja aiheesta Dislokaatio Wikimedia Commonsissa
Kuva 1.
 Kiteeksi järjestäytyneen aineen atomit muodostavat säännöllisen kidehilan, jossa eri kidetasoja voidaan tarkastella. Tässä kuvassa eräitä kidetasoja on havainnollistettu punaisella tasoon kuuluvalla nelikulmiolla.
Kuva 2.
 Ylhäällä vasemmalla: täydellinen kidehila 
 Ylhäällä oikealla: särmädislokaatio 
Alhaalla vasemmalla: täydellinen kidehila 
Alhaalla oikealla: ruuvidislokaatio
Kuva 3.
 Särmätyyppinen dislokaatio (musta symboli keskellä) liikkuu liukutasoa (vihreä katkoviiva) pitkin oikealle päin, kuvassa esitetyn leikkausjännityksen vaikutuksesta. Dislokaatioviivan suunta on kohtisuoraan kuvan sisäänpäin.
Animaatio, joka havainnollistaa Frank-Read lähteen (keskellä) tuottamaa dislokaatioiden monistumista kiteessä.
Butyylikumi

Butyylikumista valmistetut suojakäsineet.
Butyylikumi (lyh. IIR, engl. isobutylene-isoprene rubber) on isobuteenin ja isopreenin muodostama kopolymeeri. Butyylikumi on samalla synteettinen kumi ja elastomeeri. Butyylikumi on yleiskumi monenlaisiin käyttötarkoituksiin. Butyylikumilla on hyvä kemiallinen kestävyys ja se soveltuu moniin teollisuuden käyttökohteisiin. Butyylikumin kaasujen läpäisevyys on alhainen ja otsonin kestävyys hyvä. Butyylikumi ei päästä juurikaan ilmaa lävitseen.
Butyylikumista valmistetaan muiden muassa suojakäsineitä, vaimennusmattoja, autonrenkaiden sisäosia ja erilaisia muita osia, kuten esimerkiksi tulppia. Butyylikumista valmistetut suojakäsineet kestävät hyvin ketoneita (mm. asetonia), estereitä, voimakkaita happoja, aldehydejä, amideita, amiineita ja alkoholeja. Butyylikumi ei kestä hiilivetyliuottimia tai öljyjä.
Butyylikumin valmistuksen tarveaineet saadaan maakaasusta tai maaöljyn kevyistä tislaustuotteista.
Aiheesta muualla

Encyclopaedia Britannica: Butyl rubber (englanniksi)
Cristina Yang

| Cristina Yang |
| --- | --- |
 Sandra Oh näyttelee Cristinaa Greyn anatomiassa.
Luoja(t):  Shonda Rhimes
Näyttelijä(t):  Sandra Oh
Ensi- esiintyminen:  Greyn anatomian jaksossa 1.01 "A Hard Day's Night" ("Kovan päivän ilta")
Henkilötiedot
Koko nimi:  Cristina Yang
Ammatti:  kirurgi, apulaislääkäri
Sukupuoli:  nainen
Kotipaikka:  Beverly Hills, Kalifornia, USA
Asuinpaikka:  Seattle, Washington, USA
Suhteet
Muut sukulaiset:  Helen Rubenstein (äiti) Tri. Saul Rubenstein (isäpuoli) isä, kuollut
Tutut:  Owen Hunt (ex-aviomies) Meredith Grey (Paras ystävä) Izzie Stevens (ystävä) Alex Karev (ystävä) George O'Malley (ystävä) Callie Torres (kämppis, ystävä) Preston Burke (ex-kihlattu)
Infobox OKVirheellinen NIMI-arvo: 
Cristina Yang on fiktiivinen hahmo ABC:n televisiosarjassa Greyn anatomia. Hahmoa esittää sarjassa Sandra Oh, joka on voittanut roolisuorituksestaan muun muassa Golden Globe- ja SAG-palkinnot. Cristina työskentelee sarjassa Seattle Gracen sairaalassa kirurgian apulaislääkärinä.
Taustaa

Cristina Yang on korealaista sukua oleva lääkäri, joka on kuitenkin syntynyt Beverly Hillsissä, Kaliforniassa. Hänet kasvatettiin juutalaiseksi, mutta hän uskoo vain tieteeseen ja on vahva ateisti. Cristinan biologinen isä kuoli auto-onnettomuudessa Cristinan ollessa yhdeksän. Cristina on opiskellut Kalifornian yliopistossa biokemiaa. Lääkärintutkintonsa hän suoritti Stanfordin lääketieteellisessä ja valmistui luokaltaan ensimmäisenä. Opiskeluaikoinaan Cristinalla oli suhde kuuluisan sydänkirurgin, Stanfordin professorin Tri. Colin Marlowen kanssa. Cristina lopetti parin suhteen valmistumisensa aikoihin. Cristina puhuu sujuvaa koreaa ja ranskaa.
Yleiskuvaus

Cristina on äärimmäisen keskittynyt ja kiinnostunut lääketieteestä, erityisesti sydänkirurgiasta, ja on aina innoissaan mahdollisuudesta osallistua leikkaukseen. Äärimmäisen kilpailunhaluisena hän on jopa valmis "varastamaan" potilaita muilta lääkäreiltä, jos se tietää pääsyä leikkaukseen. Cristinalla on erinomaiset kirurgin taidot, ja hän oli harjoittelijoista se, jolla oli eniten lääketieteellistä tietoa ensimmäisenä vuotenaan Seattle Gracessa. Hänellä on kuitenkin vaikeuksia ilmaista tunteitaan. Hänen tapansa potilaan vuoteella ovat parantuneet, mutta hänen on vaikeaa olla empaattinen potilasta kohtaan.
Cristina arvostaa logiikkaa ja käytännöllistä ajattelua. Koska Cristina koki lapsuudessaan trauman nähtyään isänsä kuolevan, hän ei pysty käsittelemään hyvin rakkaan ihmisen menetyksestä aiheutuvia tunteita. Cristina on alkanut ilmaista enemmän tunteitaan, mutta häntä pidetään silti kaikkein tunteettomimpana apulaislääkäreistä. Cristinan lähimpiä ystäviä sairaalassa ovat Callie Torres, Izzie Stevens, George O'Malley, Alex Karev, ja ennen kaikkea Meredith Grey, joka on hänen paras ystävänsä.
Hahmon historia > 1. tuotantokausi

Cristina Yangista tulee Seattle Gracen harjoittelija hänen valmistuttuaan luokkansa parhaana Stanfordin lääketieteellisestä. Ensimmäisenä päivänään harjoittelijana hän ystävystyy Meredith Greyn kanssa. Pian Cristina jättäytyy kuitenkin pois Meredithin seurasta, koska hän kokee Meredithin saavan leikkauksia Derekin suosion ja kuuluisan äitinsä, Tri. Ellis Greyn avulla. Lopulta Cristina pyytää Meredithiltä anteeksi ja heistä tulee parhaita ystäviä.
Cristina aloittaa suhteen Preston Burken kanssa, mutta Burken yrittäessä saada Cristinaa sitoutumaan pari eroaa. Tämän jälkeen Cristina saa tietää olevansa raskaana Burkelle ja sopii ajan aborttia varten.
Hahmon historia > 2. tuotantokausi

Koska Cristina ei pysty käsittelemään ajatuksiaan raskaudestaan ja abortista, hän etääntyy Burkesta ja kertoo asiasta vain Meredithille. Samaan aikaan hänen salasuhteensa Burkeen tulee julkiseksi. Lopulta Burke eroaa Cristinasta päällikön sanottua että tullakseen kunnon kirurgiksi hänen täytyy uhrata asioita henkilökohtaisesta elämästään. Cristina loukkaantuu erosta ja päättää olla kertomatta Burkelle raskaudesta. Ollessaan leikkauksessa Burken kanssa Cristina kuitenkin pyörtyy kohdunulkopuolisen raskauden aiheuttamien komplikaatioiden takia. Cristina joutuu tämän takia itse leikkaukseen. Burke on järkyttynyt saadessaan tietää raskaudesta, mutta Cristina muistuttaa häntä siitä, että pari on eronnut. Siitä huolimatta Burke on ainut, jonka Cristina antaa lohduttaa itseään.
Pari sopii riitansa ja heistä tulee julkisestikin pari. Ensimmäisillä virallisilla treffeillään Cristina ja Burke tajuavat, ettei heillä ole lähes mitään yhteistä. Burke myös sanoo, että Cristinaa on hyvin vaikea oppia tuntemaan. Vaikka heidän suhteensa on epäkäytännöllinen, se on silti vahva, koska pari on selvästi rakastunut toisiinsa.
Heidän erilaiset uskonsa aiheuttavat enemmän vastoinkäymisiä heidän suhteelleen. Burke on vahvasti hengellinen ihminen, kun taas Cristina on ateisti. Cristina alkaa väheksyä Burkea tämän uskomusten takia, jonka takia Burke loukkaantuu.
Cristinan sitoutumisongelmat tulevat uudelleen esiin Burken antaessa hänelle avaimen asuntoonsa. Cristina sanoo, etteivät he ole vielä valmiit asumaan yhdessä. Cristina esittelee oman erittäin sotkuisen asuntonsa ja elämäntyylinsä Burkelle, mutta Burke hyväksyy hänet sellaisena kuin hän on. Lopulta Cristina suostuu muuttamaan Burken kanssa yhteen, mutta pitää salaa vanhan asuntonsa, ja luopuu siitä vasta kun Burke sai tietää asiasta.
Kauden viimeisessä jaksossa Burkea ammutaan käteen ja hänet viedään leikkaukseen. Cristina menee paniikkiin ja pakenee paikalta.